April 12, 2016 Udo Die Lewe na die Dood, Webjoernaal 2
Dennis ek kan ook seker vertel hoe ek dit sien, God het lewe in die mens se neus geblaas en eers na die sondeval het die mens bewus geword (dat hulle naak is) en dis toe die siel lewendig geword het, die mens het die vrug van goed en kwaad geproe, m.a.w. die dualisme betree (indiviDUALisme) die siel soos ek dit vandag verstaan is alles wat ons weet, ons emosies en ons WIL, en ons is ook bewus dat ons geskei is van God en mekaar, (ons is seker nog steeds naak)
Die gees aan die anderkant is die ekspressie van lewe, mens kan die lewe voel in ons hande en voete as ons daarop fokus
Ek kan dit vergelyk met die rekenaar die elektrisiteit gee "lewe" aan die rekenaar (gees) en die algoritmes laat ons toe om baie dinge te doen op die rekenaar (siel) en die hardeware voorsien die fasiliteite om dit te doen (liggaam)
Met ons gees ekspres ons lewe en met ons siel kan die mens baie mee doen deur kennis te versamel en emosies interpreteer en sosiaal verkeer, en as ons goed na die liggaam kyk kan dit goed funksioneer.
Die debat kom in as ons oor sonde wil praat, sonde is om jou doel te mis, wat almal ooreenstem dink ek, en wat is die doel wat ons mis? Ons het geïdentifiseer met die siel (identifiseer = dieselfde maak) en reageer met ons siel op impulse en gedagtes en ons glo dat ons geskei is van God en almal, wat nie veronderstel om waar te wees nie, want met die kruisiging is die sondeval herstel
Om nou die noue poort te vind wat na die lewe lei (wat moeiliker is as vir 'n kameel om deur die oog van 'n naald te gaan) glo ek ons sal met die siel moet dis- identifiseer en om dit te doen dink ek is om eers die gees en siel te identifiseer en ook die siel in ander mense raak te "sien"